ବହୁ ସମୟରେ ଧୂଳିମାଟି କାରଣରୁ ତ୍ୱଚାରେ ଏକ ଆସ୍ତରଣ ଜମିବା ପରି ଅନୁଭବ ହୋଇଥାଏ। ଏଭଳି ସମସ୍ୟାରୁ ମୁକ୍ତି ପାଇବାକୁ ହେଲେ ଗେଣ୍ଡୁଫୁଲରେ ପ୍ରସ୍ତୁତ ଫେସ ପ୍ୟାକ ବେଶ ଲାଭଦାୟକ। ଗେଣ୍ଡୁଫୁଲରେ ଆଣ୍ଟି ବ୍ୟାକ୍ଟେରିଅଲ ଓ ଆଣ୍ଟି ଇଫ୍ଲେମେଟରୀ ଗୁଣ ରହିଛି। ଯାହା ତ୍ୱଚାକୁ ସୁନ୍ଦର କରିବାରେ ସାହାଯ୍ୟ କରିଥାଏ। ଏହା ହରବଲ୍ ହୋଇଥିବାରୁ ତ୍ୱଚାର କୌଣସି କ୍ଷତି ମଧ୍ୟ କରି ନଥାଏ। ଜାଣନ୍ତୁ ଗେଣ୍ଡୁଫୁଲରେ କିପରି ଫେସ ପ୍ୟାକ ପ୍ରସ୍ତୁତ କରିବେ.....
ପ୍ରଥମେ ଗେଣ୍ଡୁଫୁଲର ପାଖୁଡ଼ାକୁ କାଢି ଏହାର ପେଷ୍ଟ ପ୍ରସ୍ତୁତ କରନ୍ତୁ।ଏହି ପେଷ୍ଟରେ ୧ ଚାମଚ ଚନ୍ଦନ ଗୁଣ୍ଡ, ଦହି, ମହୁ ଭଲ ଭାବେ ମିଶାଇ ଦିଅନ୍ତୁ। ଏହାକୁ ତ୍ୱଚା ଓ ବେକରେ ଲଗାଇ ୧୫ ମିନିଟ ରଖନ୍ତୁ। ୧୫ ମିନିଟ ପରେ ମୁହଁ ଧୋଇ ଦିଅନ୍ତୁ।
ଅନ୍ୟ ଏକ ଉପାୟରେ ଗେଣ୍ଡୁଫୁଲକୁ ଭଲ ଭାବେ ପେଷି ଦିଅନ୍ତୁ। ଏଥିରେ ଦହି, ଲେମ୍ବୁ ରସ ମିଶାନ୍ତୁ। ଏହାକୁ ମୁହଁରେ , ହାତରେ, ବେକରେ ଲଗାଇ କିଛି ସମୟ ରଖି ଧୋଇ ଦିଅନ୍ତୁ।
